title: Ar Releg-Kerhuon
text: Ar Releg-Kerhuon a zo ur gumun eus Breizh e Bro-Leon hag e departamant Penn-ar-Bed. A-wechoùigoù e vez graet gant an anv "Kerc'horr" evit ober anv eus ar gumun, gant tud eus an diavaez, met e gwirionez ez eo Kerc'horr ur rannig hepken eus ar gumun, hag evel ma oant pesketaerien e oant brudet en diavaez eus ar gumun.
  
  Brezhoneg
  
  Ya d'ar brezhoneg 
   D’an 2 a viz Gwengolo 2005 e oa bet votet ar garta Ya d'ar brezhoneg gant kuzul-kêr ar gumun.
  
  Deskadurezh 
   Er Releg emañ ar skolaj kentañ zo bet digoret gant Diwan. E Gwengolo 2012 e oa 172 skolajiad ennañ (23,6% eus skolajidi ar gumun).
   E distro-skol 2022 e oa enskrivet 375 skoliad e Diwan hag klasoù divyezhek publik ar gumun (10,9 % eus skolidi ar gumun evit a sell ouzh ar c'hentañ derez)
  
  Istor
  
  1869: krouet ar barrez distag diouzh parrez katolik Gwipavaz. 
   1885: skoet e voe an dud gant ar c'holera.
   1896: krouet ar gumun diwar ul lodenn eus hini Gwipavaz.
  
  Brezel-bed kentañ: fuzuilhet e voe ur milour bet ganet er gumun gant al lu gall d'ar 5 a viz Ebrel 1915.
   Eil Brezel-bed: d'ar 5 a viz Gouere 1941 e kouezhas un nijerez Whitley marilhet V Z6741 R1442 ha kodet MH-? eus ar 51st Squadron eus ar Royal Air Force (aerlu ar Rouantelezh-Unanet) er Releg-Kerhuon; lazhet e voe he fevar nijour, douaret int e Bered Kerfaotraz e Brest, ne voe ket kavet ar re all.
  
  Monumantoù ha traoù heverk 
   Iliz katolik Itron Varia ar Releg (1895-1898) - Delwenn Itron Varia ar Releg (17vet kantved).
   Maner ha Chapel Losulien (16vet kantved).
   Kalvar Pennarstread (1661).
   Pont-meur an hent-houarn e Kerhuon (1863-1865).
   Pont Albert-Louppe savet e 1925-1930.
   Pont an Hirwazh.
   Ur c'houblad delwennoù kouerien leonat gant René Quillivic e penn ar pont Albert-Louppe (1930).
  
  Maner Lossulian
  
  Douaroniezh 
   War lez ar stêr Elorn emañ ar Releg-Kerhuon.
  
  Emdroadur ar boblañs abaoe 1962
  
  Melestradurezh
  
  Tud
  
  Tud bet ganet eno 
   Rosalie Léon, ur vatezh aet da zimeziñ gant ur priñs rusian (1832-1886).
   François Penvern, soudard en 3 Rujumant Troadegiezh,fuzuilhet gant al lu gall e-doug ar Brezel-bed kentañ d'ar 5 a viz Ebrel 1915, en ul lec'h anvet "Le Rendez-vous de Chasse" e Koad Hesse en Aubréville, er Meuse (Bro-C'hall).
  
  Gevelliñ
  
  Liammoù diavaez 
  
    lec'hienn ar gumun
   ar Releg-Kerhuon war lec'hienn Geobreizh
  
  Notennoù ha daveoù 
  
  Kumunioù Penn-ar-Bed
  Kumunioù Bro-Leon
  Soudarded vreizhat bet fuzuilhet gant al lu gall e-pad ar Brezel-bed kentañ 
  Nijerezioù ar C'hommonwealth aet d'ar strad e Breizh e-pad an Eil brezel-bed